Սանտա Կլաուսի գաղտնի ծառայությունը (մուլտֆիլմ)

Սանտա Կլաուսի գաղտնի ծառայությունը, ամերիկյան/բրիտանական արտադրության 2011 թվականի 3D անիմացիոն կինոնկար է, որը նկարահանվել է Aardman Animations-ի և Sony Pictures Animation-ի համատեղ աշխատանքի արդյունքում։ Ֆիլմի պրեմիերան Բրիտանիայում տեղի է ունեցել 2011 թվականի նոյեմբերի 11-ին, իսկ ԱՄՆ-ում՝ նոյեմբերի 23-ին։
Ֆիլմի ռեժիսորն է Սառա Սմիթը, իսկ պրոդյուսերը՝ Բերրի Քուկը։ Մուլտֆիլմն ներառում է Ջեյմս ՄաքԷվոյի, Հաֆ Լորիի, Բիլ Նիգիի, Ջիմ Բրոուդբենթի, Իմելդա Ստոնթոնի, Էշլի Ջենսենի, Մարկ Ութոն, Լաուրա Լիննի, Եվա Լոնգորիա, Ռամոնա Մարքեզի և Մայքլ Փոլինի ձայները։ Այն պատմում է Ամանորի գիշերվա մի իրադարձություն, որի գլխավոր հերոսն է Սանտա Կլաուսի անճոռնի որդի Արթուր Կլաուսը, ով նկատում է, որ իր հայրը մի աղջնակի նվեր թողել է տանը։ Տղան որոշում է ուղղել հոր անուշադիր քայլը և ընկնում է անհավանական արկածների մեջ։ Նրան ուղեկցում են միայն իր ծեր պապիկը, Սուրբծննդյան քաջ էլֆը և ութ ուժեղ, բայց դեռ չվարժված հյուսիսային եղջերուներ։
«Սանտա Կլաուսի գաղտնի ծառայությունը» շատ լավ կարծիքների արժանացավ քննադատների կողմից, ովքեր ողջունեցին դրա անիմացիոն, հումորային, խելացի և ընկերական պատմությոնը։ Մուլտֆիլմն իր $100 միլիոն բյուջեյով հավաքեց ավելի քան $147 միլիոն ողջ աշխարհում։


== Սյուժե ==
Ճրագալույցի երեկոյին հարյուրավոր Սուրբծննդյան էլֆեր օգնում են Սանտա Կլաուսին մեկ գիշերվա ընթացքում ողջ աշխարհի երեխաներին հասցնել նրանց խնդրած նվերները։ Ներկայիս Սանտան՝ Մալքոլմը և էլֆերը դա անում են մեծ հմտությամբ և զինվորական կարգապահությամբ։ Այս բարդ ու խճճված առաքելության մանր, բայց շատ կարևոր գործերով է զբաղվում Սանտայի ավագ որդի Սթիվը և նրա հավատարիմ էլֆ Փիթերը, ովքեր հետևում են հյուսիսային բևեռին։ Իսկ անճոռնի և պանոֆոբիկ որդի Արթուրը պատասխանում է Սանտայի ստացած նամակներին։
Կատարելով իր 70-րդ առաջադրանքը, Մալքոլմը հասկանում է, որ այդ ամենի մեջ նա ուղղակի խորհրդանշանի դեր է տանում։ Առաքելության վերջում նա շնորհավորական հայտարարություն է անում էլֆերին և ի տխրություն Արթուրին, Սանտան որոշում է կատարել նաև իր 71-րդ առաջադրանքը։ Իրենց ամանորյա ընթրիքի ժամանակ, երբ Արթուրն առաջարկում է խաղալ սեղանի որևէ խաղ, վերածվում է Մալքոլմի և Սթիվի միջև փոքր վեճի։ Երբ կռվին է խառնվում Մալքոլմի հայր Գրենդսանտան, ում հոգնեցրել է թոշակը, նեղանում է և քննադատում նրանց գերզարգացվածությունը։ Արդյունքում, ընտանիքի խռոված անդամները թողնում են տոնական սեղանը։
Այդ ընթացքում, Բրիոնի անունով մի էլֆ գտնում է մոռացված նվերը՝ հեծանիվը, որը դեռ չի առաքվել։ Նա միանգամից ահազանգում է Սթիվին և Փիթերին։ Արթուրը խուճապի է մատնվում, երբ ճանաչում է, որ նվերը Գվենի համար է, մի աղջկա, ում նամակին նա անձամբ էր պատասխանել։ Արթուրը կանչում է հորը, ով այլևս չի կարողանում ղեկավարել իրավիճակը։ Սթիվն ասում է, որ միլիարդավոր նվերներից մեկը չառաքելը մեծ ողբերգություն չէ և սխալն ուղղելը կտևի մի քանի օր։ Մյուս կողմից Գրենդսանտան, ով ծանոթ էր նմանատիպ իրավիճակների, առաջարկում է վերցնել Իվին, իր հին, փայտե սահնակը և ութ հյուսիսային եղջերուներ։ Արդյունքում օտարերկրացիների մոտ այն կառաջացներ պատերազմական դրություն։ Արթուրը հասկանում է, որ չի կարող կատարել դա և իրեն չի օգնի իր եղբայր Սթիվը, իսկ հայրն արդեն քնել էր, ուստի նվերը չէր կարող առաքվել։
Արթուրը, նրա պապիկը և Բրոնին ընկնում են հետաքրքիր և վտանգավոր արկածների մեջ, սակայն հաղթահարելով բոլոր դժվարությունները՝ հանձնում են նվերը Գվենին։


== Հնչյունավորողներ ==
Ջեյմս ՄաքԷվոյ - Արթուր Կլաուս։ Ունենալով լավ բնավորություն՝ անճոռնի է։ Նա Մալքոլմի և Մարգարեթի կրտսեր որդին է, ով աշխատում է փոստատանը։
Հաֆ Լորի - Սթիվեն «Սթիվ» Կլաուս։ Մալքոլմի և Մարգարեթի ավագ որդին։
Բիլ Նիգի - Գրենդսանտա։ Մալքոլմի 136 տարեկան մրթմրթացող հայրիկը, Սթիվի և Արթուրի պապիկը, ով տանել չի կարողանում ժամանակակից աշխարհը։
Ջիմ Բրոուդբենթ - Մալքոլմ «Սանտա» Կլաուս։ Հյուսիսային բևեռի ամենակարևոր դեմքը, Գրենդսանտայի որդին, Մարգարեթի ամուսինը, Սթիվի և Արթուրի հայրը։
Իմելդա Ստոնթոն - Մարգարեթ Կլաուս։ Մալքոլմի տաղանդավոր կինը, Սթիվի և Արթուրի մայրը։
Էշլի Ջենսեն - Բրիոնի։ Արթուրի Սուրբծննդյան հավատարիմ էլֆը։
Մարկ Ութոն - Փիթեր։ Սթիվի օգնական էլֆը։
Լաուրա Լիննի - Հյուսիսային բևեռի համակարգիչը։
Եվա Լոնգորիա - Չիֆ Դե Սիլվա։ UNFITA կազմակերպության ղեկավար։
Ռամոնա Մարքեզ - Գվեն Հայնս։ Այն աղջիկը, ում նվերը պետք է առաքի Արթուրը։
Մայքլ Փոլին - Էրնի Քլիքեր։ Ամենածեր էլֆը, ով Գրենդսանտայի հետ 46 առաքելություն է կատարել։Գլխավոր էլֆերին հնչյունավորում են Սանջեև Բասքարը, Ռոբի Քոլթրանը, Ջոան Քյուսաքը, Ռիս Դերբին, Ջեյն Հորոքսը, Իեյն ՄակՔին, Էնդի Սերքիսը և Դոմինիկ Ուեսթը։


== Արտադրություն ==
«Սանտա Կլաուսի գաղտնի ծառայության» մասին առաջին անգամ հայտարարվել է 2007 թվականին՝ «Ռուդոլֆ առաքելություն» անվան տակ։ Դա Aardman-ի և Sony Pictures Entertainment-ի առաջին համատեղ աշխատանքն է։
Aardman-ը Մեծ Բրիտանիայում 18 ամիս ծախսեց մուլտֆիլմի նախաարտադրական հարցերի, սցենարի գրման և դիզայնի վրա, այնուհետև տեղափոխվեց դեպի Sony-ի գրասենյակ՝ ԱՄՆ՝ ևս 18 ամիս աշխատելու համար։ 2009 թվականի ապրիլի 27-ին հայտնի դարձավ, որ Aardman-ը Sony Pictures Imageworks-ը միասին աշխատում են ֆիլմի արտադրության վրա։


== Թողարկում ==
Մեծ Բրիտանիայում ֆիլմի պրեմիերան տեղի ունեցավ 2011 թվականի նոյեմբերի 11-ին, իսկ Միացյալ Նահանգներում՝ 2011-ի նոյեմբերի 23-ին։ Ջասթին Բիբերի «Santa Claus is Coming to Town» երգի տեսահոլովակը, որն ներառում էր կադրեր մուլտֆիլմից, հավելյալ կերպով ցուցադրվեց կինոթատրոններում՝ ֆիլմից առաջ։


=== DVD սկավառակ ===
«Սանտա Կլաուսի գաղտնի ծառայությունը» 2012 թվականի նոյեմբերի 6-ին, ԱՄՆ-ում թողարկվեց DVD և Blu-ray սկավառակների վրա, իսկ Մեծ Բրիտանիայում՝ նոյեմբերի 19-ին։


== Ընդունում ==


=== Քննադատական կարծիքներ ===
«Սանտա Կլաուսի գաղտնի ծառայությունը» հիմնականում ստացավ դրական գնահատականներ՝ ի շնորհիվ Սուրբծննդյան թեմային նորովի անդրադառնալուն։ Rotten Tomatoes-ը հայտարարեց, որ քննադատների տված կարծիքներից 92%-ը դրական են, վաստակելով «Թարմ» վարկանիշ, Ֆիլմը 13-րդ «Ոսկե Լոլիկ» մրցանակաբաշխությանը հաղթեց որպես 2011 թվականի ամենաբարձր գնահատական ստացած անիմացիոն կինոնկար։ Metacritic-ում, ևս մի շատ կարևոր կայքում ֆիլմը վաստակեց 69 միավոր, հիմնվելով 32 կարծիքի վրա։


== Շահույթ ==
«Սանտա Կլաուսի գաղտնի ծառայությունը» Հյուսիսային Ամերիկայում հավաքեց $46,462,469, իսկ Մեծ Բրիտանիայում՝ $33,334,089, այլ երկրներում՝ $67,622,914, համաշխարհային հասույթը կազմելով $147,419,472։


=== Մրցանակներ և անվանակարգեր ===


== Երաժշտություն ==


=== Երգացանկ ===


== Ծանոթագրություններ ==


== Արտաքին հղումներ ==
http://www.arthurchristmas.com Սանտա Կլաուսի գաղտնի ծառայությունը (մուլտֆիլմ). պաշտոնական կայք
Սանտա Կլաուսի գաղտնի ծառայությունը(անգլ.) ֆիլմը Internet Movie Database կայքում
«Սանտա Կլաուսի գաղտնի ծառայությունը»(անգլ.) ֆիլմը Allmovie կայքում:
Սանտա Կլաուսի գաղտնի ծառայությունը(անգլ.) ֆիլմը Rotten Tomatoes կայքում
«Սանտա Կլաուսի գաղտնի ծառայությունը»(անգլ.) ֆիլմը Box Office Mojo  կայքում
«Սանտա Կլաուսի գաղտնի ծառայությունը»(անգլ.) ֆիլմը Metacritic կայքում: